CELEX: C2007/235/48
Language: el
Date: 2007-10-06 00:00:00
Title: Υπόθεση T-315/07: Προσφυγή της 22ας Αυγούστου 2007 — Grohe κατά ΓΕΕΑ — Compañia Roca Radiadores (ALIRA)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/26
            
         Προσφυγή της 22ας Αυγούστου 2007 — Grohe κατά ΓΕΕΑ — Compañia Roca Radiadores (ALIRA)
   (Υπόθεση T-315/07)
   (2007/C 235/48)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Grohe AG (Hemer, Γερμανία) (εκπρόσωπος: A. Lensing-Kramer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Compañia Roca Radiadores, S. A.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών της 19ης Ιουνίου 2007 στην υπόθεση R 850/2006-4,
            
         
               —
            
            
               επικουρικά, να ακυρώσει ή να μεταρρυθμίσει την προσβαλλόμενη απόφαση κατά το μέρος κατά το οποίο διαπιστώνεται ότι υπάρχει ομοιότητα των εμπορευμάτων «Küchenhähhe» και «gusseiserne Badewannen» και, επομένως, κίνδυνος σύγχυσης των αντιτιθέμενων σημείων,
            
         
               —
            
            
               επικουρικά, να ακυρώσει ή να μεταρρυθμίσει την προσβαλλόμενη απόφαση κατά το μέρος κατά το οποίο διαπιστώνεται ότι υπάρχει φωνητική ομοιότητα μεταξύ του σήματος που αφορά η αίτηση καταχώρισης και του αντιταχθέντος κατά την ανακοπή σήματος στην Ισπανία και, επομένως, κίνδυνος σύγχυσης των αντιτιθέμενων σημείων,
            
         
               —
            
            
               επικουρικά, να ακυρώσει ή να μεταρρυθμίσει την προσβαλλόμενη απόφαση κατά το μέρος κατά το οποίο διαπιστώνεται ότι η λέξη AKIRA δεν είναι γνωστή στην Ισπανία για ένα ιαπωνικό κόμιξ και, επομένως, ότι υπάρχει κίνδυνος σύγχυσης των αντιτιθέμενων σημείων,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «ALIRA» για προϊόντα της κλάσης 11 (αίτηση υπ' αριθ. 2 766 640).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Compañia Roca Radiadores, S. A.
   
      Αντιταχθέν δικαίωμα επί σήματος ή σημείου: Το ισπανικό λεκτικό σήμα «AKIRA» για προϊόντα της κλάσης 11 (αίτηση υπ' αριθ. 2 045 604).
   
      Απόφαση του τμήματος ανακοπών: Η ανακοπή γίνεται δεκτή και η αίτηση καταχώρισης απορρίπτεται.
   
      Απόφαση του τμήματος προσφυγών: Απορρίπτεται η προσφυγή.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 (1), διότι δεν υπάρχει κανείς κίνδυνος σύγχυσης των αντιτιθέμενων σημείων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).